stanford-oval/wikipedia huggingface dataset:
Almirante Juan de Borbón (F102)
Palvelus

Alus suojasi 8. syyskuuta 2006 Rotasta Espanjan asevoimien sotilaiden kuljetusta Libanoniin, mistä se palasi 12. marraskuuta Rotaan.
Helmikuussa 2007 alus osallistui GALIBER 2007 -harjoitukseen, mistä se palasi satamaan maaliskuussa. Alus lähti toukokuussa koeajoihin Cartagenaan. Kesäkuussa se oli Norjan Stavangerissa sekä Kreikan Haniassa ja Iraklionissa, mistä se palasi kuun lopulla kotisatamaan.
Tammikuussa 2008 alus lähti Cádiziin, mutta joutui palaamaan satamaan konevian vuoksi. Huhtikuussa alus lähti Brestiin yhteistoimintaharjoitukseen Ranskan laivaston kanssa. Kesäkuussa alus lähti Viroon, mistä se palasi joulukuussa.
Tammikuussa 2010 alus lähti Portugaliin ja Cádiziin. Touko-kesäkuussa alus läpäisi operatiiviset testit.
Alus saapui 12. tammikuuta 2011 Virginiaan Norfolkin laivastotukikohtaan liittyäkseen Carrier Strike Group Two:hon (CSG2) COMPTUEX ja JTFEX -harjoituksiin.
Alus vieraili Helsingissä huhtikuussa 2024.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Spanish frigate Almirante Juan de Borbón
Aiheesta muualla

Kuvia tai muita tiedostoja aiheesta Almirante Juan de Borbón (F102) Wikimedia Commonsissa
Käännös suomeksi
Anna-Kristiina Kaappola

Anna-Kristiina Kaappola (s. 17. helmikuuta 1965 Oulu)[lähde? ] on suomalainen sopraano.
Kaappola on musiikin maisteri Sibelius-Akatemiasta. Hän sai vuonna 1997 kiinnityksen Suomen Kansallisoopperaan. Hän on vieraillut mm. Metropolitan-oopperassa, La Scalassa ja Covent Gardenissa. Hän on esiintynyt monesti Savonlinnan oopperajuhlilla, ensimmäistä kertaa vuonna 1992.
Kaappola tunnetaan kansainvälisesti kenties parhaiten Yön kuningattaren roolista Wolfgang Amadeus Mozartin oopperassa Taikahuilu. Hän sai Suomen Oopperaliiton vuoden oopperasolisti -nimityksen 1995.
Anna-Kristiina Mikkonen

Anna-Kristiina Mikkonen (s. 22. toukokuuta 1984 Savonlinna) on suomalainen sosiaalidemokraattinen poliitikko. Mikkonen on Savonlinnan kaupunginhallituksen puheenjohtaja. Hän on koulutukseltaan yhteiskuntatieteen maisteri. Mikkonen on savonlinnalaisen Setlementti-yhdistyksen toiminnanjohtaja ja rehtori. Mikkonen harrastaa kuoro- ja yksinlaulua. Hän puhuu ja kirjoittaa sujuvasti ranskaa ja opiskelee venäjää. Mikkonen valittiin eduskuntaan vuoden 2023 eduskuntavaaleissa.
Antoine Isaac Silvestre de Sacy

| Antoine Isaac Silvestre de Sacy |
| --- | --- |

Henkilötiedot
Syntynyt: 21. syyskuuta 1758 Pariisi
Kuollut: 21. helmikuuta 1838 (79 vuotta) Pariisi
Koulutus ja ura
Oppilaat:  Joseph Toussaint Reinaud
   
Antoine Isaac Silvestre de Sacy (21. syyskuuta 1758 Pariisi – 21. helmikuuta 1838 Pariisi) oli ranskalainen, aikansa johtava eurooppalanen orientalisti. Häntä pidetään modernin arabian tutkimuksen tieteenalan perustajana.
Elämä ja ura

De Stacy oli pariisilaisen notaarin poika. Vuonna 1781 hän sai viran rahapajan palveluksessa, ja vuonna 1791 hänet nimitettiin yhdeksi pajan pääkomissaareista, mutta pian sen jälkeen, kun Ranskan vallankumous alkoi taantua, hän erosi virastaan ja asettui maaseudulle tutkimustensa pariin. De Sacy oli omaksunut seemiläiset kielet, ja virkamiehenä hän ehti saada mainetta orientalistina. Kun École des langues orientales vivantes -koulu perustettiin vuonna 1795, de Sacy pääsi sinne arabian kielen opettajaksi, ja vuonna 1806 hänet nimitettiin persian kielen professoriksi Collège de Franceen.
Hänen itämaisia aiheita käsittelevien luentojensa maine levisi koko Euroopan tiedemaailmaan. De Sacy käsitteli itämaita monipuolisesti arkeologisista, maantieteellisistä, historiallisista, kirjallisista, uskonnollisista ja filologisista näkökulmista. Vuodesta 1785 lähtien hän oli Académie des inscriptions et belles-lettres -akatemian liitännäisjäsen. Varsinaiseksi jäseneksi hänestä tuli vuonna 1792, ja hänet nimitettiin akatemian pysyväksi sihteeriksi vuonna 1833.
Lisäksi de Sacy osallistui politiikkaan: vuonna 1808 hänestä tuli Ranskan parlamentin alahuoneen jäsen, jossa hän äänesti vuonna 1814 Napoleon I:n syrjäyttämisen puolesta, ja Bourbon-restauraation jälkeen vuonna 1814 hänet nimitettiin sensoriksi ja julkisen koulutuksen toimikunnan jäseneksi. Vuonna 1815 hänestä tuli Pariisin yliopiston rehtori, ja vuonna 1822 hänet nimitettiin Société asiatique -seuran ensimmäiseksi puheenjohtajaksi. Vuonna 1833 hänet nimitettiin Pariisin kuninkaallisen kirjaston itämaisten kirjoitusten kuraattoriksi.
Orientalistina de Sacy oli erittäin merkittävä, ei ainoastaan lukuisten kirjoitustensa ansiosta, joista lähes kaikki olivat enemmän tai vähemmän uraauurtavia, vaan myös opetustyönsä ansiosta, jonka kautta hän antoi ranskalaisille, saksalaisille, englantilaisille ja venäläisille sysäyksen itämaiseen tutkimukseen eri aloilla. Hänen merkittävimpiä teoksia olivat druusien uskontoa käsitellyt Expose de la religion des Druzes (1838) ja lukuisat arabian kielen oppikirjat. Hänestä tehtiin paroni vuonna 1813 ja Ranskan pääri vuonna 1832.
Aiheesta muualla

Kuvia tai muita tiedostoja aiheesta Antoine Isaac Silvestre de Sacy Wikimedia Commonsissa
Better Than You

| ”Better Than You” Metallica |
| --- | --- | --- |

Singlen tiedot
 Albumilta: ReLoad
 Julkaistu: 1998
 Tuottaja(t): Bob Rock
 Tyylilaji: heavy metal
 Kesto: 05.21
 Levy-yhtiö: Elektra
Metallican muut singlet
| ”Fuel” 1998 | ”Better Than You” 1998 | ”Turn the Page” 1998 |
Better Than You on Metallican seitsemännen studioalbumin ReLoad viides kappale. Sen nimi oli alun perin "Better". Kappale voitti Grammyn vuonna 1998 parhaasta heavy metal -esityksestä. Kappale kertoo ihmisestä, joka haluaa aina olla toista parempi. Yhtye jammaili kappaletta ensimmäisen kerran Lontoossa vuonna 1995.
Kappaleet

1998 CD promo (USA: Elektra PRCD 1149-2)
Better than You – 4.45
1998 CD promo (USA: Elektra PRCD 1165-2)
Better than You – 4.44 (Radio Edit)
Kokoonpano

James Hetfield – laulu, rytmikitara
Kirk Hammett – soolokitara
Jason Newsted – bassokitara, taustalaulu
Lars Ulrich – rummut
Beneath the Massacre

| Beneath the Massacre> Tiedot |
| --- | --- |
Toiminnassa:  2004–
Tyylilaji:  tekninen death metal brutaali death metal
Kotipaikka:  Montreal, Quebec, Kanada
Laulukieli:  englanti
Jäsenet:  Elliot Desgagnés, laulu (2004–)  Christopher Bradley, kitara (2005–)  Dennis Bradley, basso (2004–)  Justin Rousselle, rummut (2004–) 
Entiset jäsenet:  Christian Pépin, kitara (2004–2005)  John Dubeau, kitara  
Levy-yhtiö:  Galy Records, 2004–2006   Prosthetic Records, 2006–  
Aiheesta muualla
beneaththemassacre.com
Infobox OKNimi-testi OK: 
Beneath the Massacre on Kanadan Montrealissa perustettu teknistä/brutaalia death metalia soittava yhtye.
Historia

Yhtye perustettiin kesällä 2004. Osa yhtyeen jäsenistä oli aikaisemmin soittanut Observing the Falling Tree -nimisessä yhtyeessä, joka soitti Beneath the Massacren tuotantoon verrattuna paljon progressiivisempaa musiikkia. Beneath the Massacre perustettiin kun silloisena basistina toimineen Elliot Desgagnésin ystävä Dennis Bradley otettiin basistin paikalle Desgagnésin siirryttyä laulajaksi. Ensimmäisen kerran yhtye esiintyi lokakuussa samana vuonna. Ensimmäinen albumi, viiden kappaleen mittainen EP Evidence of Inequity julkaistiin toukokuussa 2005 ja sen jälkeen yhtyeeltä on julkaistu kaksi täyspitkää albumia ja yksi EP.
Beneath the Massacre on ollut mukana Behemothin, Job for a Cowboyn ja Gojiran kanssa Radio Rebellion -kiertueella 2007 ja Darkest Hourin ja Bleeding Thorughin kanssa Thrash and Burn -Euroopan-kiertueella 2009.
Yhtyeen Facebook-sivun mukaan uusimman albumin nauhoitukset aloitettiin 28. heinäkuuta 2011. Uusi Incongruous -pitkäsoitto tullaan julkaisemaan 14. helmikuuta 2012.
Jäsenet

Elliot Desgagnés – laulu (2004–)
Christopher Bradley – kitara (2005–)
Dennis Bradley – basso (2004–)
Justin Rousselle – rummut (2004–)
Jäsenet > Entiset

Christian Pépin – kitara (2004–2005)
John Dubeau – kitara
Diskografia > Studioalbumit

Mechanics of Dysfunction (2007,  Prosthetic Records)
Dystopia (2008,  Prosthetic Records)
Incongruous (2012,  Prosthetic Records)
Fearmonger (2020)
Diskografia > EP:t

Evidence of Inequity (2005,  Galy Records)
Marée Noire (2010,  Prosthetic Records)
Diskografia > Bootlegit

Live In Montreal (2008)
Aiheesta muualla

Beneath the Massacre Myspacessa (englanniksi)
Besselin epäyhtälö

Matematiikassa Besselin epäyhtälön avulla voidaan arvioida annetun Hilbertin avaruuden alkion ortonormaalin jonon kertoimia.
Olkoon H Hilbertin avaruus ja e1, e2, ... ortonormaali jono H:ssa. Tällöin kaikilla  x\in H
missä <∙,∙> on H:n sisätulo. Tällöin sarja
suppenee Besselin epäyhtälön perusteella.
Täydelliselle ortonormaalille jonolle on voimassa Parsevalin identiteetti, jossa epäyhtälö korvautuu yhtälöllä.
Kirjallisuutta

Jalava, Väinö: Moderni analyysi I.  (15)  Tampere:  TTKK, 1976.  ISBN 951-720-223-7.
Andy Bloch

| Andrew "Andy" Bloch |
| --- | --- |
 Andy Bloch vuoden 2006 WSOP:n pääturnauksessa.
Henkilötiedot
Kansalaisuus:   Yhdysvallat
Pokerinpelaaja
WSOP-voitot:  0
WSOP-rahasijat:  14 
WPT-voitot:  0
EPT-voitot:  0
Turnausansiot (USD):  3 734 570
Päivitetty:  2. kesäkuuta 2008
Andrew "Andy" Bloch (s. 1. kesäkuuta 1969) on yhdysvaltalainen pokeriammattilainen.
Bloch aloitti vakavissaan pelaamisen vuonna 1992, jolloin hän alkoi osallistua viikoittaisiin 35 dollarin turnauksiin. Vuoden loppuun mennessä hän oli voittanut yhden World Poker Finals -turnauksen, joka oli 100 dollarin sisäänoston no limit texas hold'em -kilpailu. Tämä oli ensimmäinen kerta kun Bloch pelasi no limit texasia.
Vuonna 1997 Bloch jätti väliin lakikoulun viimeisen viikon tunnit osallistuakseen World Series of Pokerin vuoden 1997 pääturnaukseen. Hän toimi kisassa koekaniinina pöytäkamerakokeilussa. Tom Sims etsi vapaaehtoista, joka sallisi taskukorttiensa kuvaamisen ja Bloch suostui. Blochin pelistä tehtiin kaksiosainen artikkeli CardPlayer Magazineen. Suoritettuaan lakimiestutkintonsa  vuonna 1999, Bloch päätti jättää lakiuransa toistaiseksi ja keskittyä pokeriin. Lakiopintojen lisäksi hän on suorittanut kaksi sähkötekniikan tutkintoa Massachusetts Institute of Technologyssa (MIT).
Vuonna 2001 Bloch oli finaalipöydässä kahdessa WSOP-turnauksessa. Seuraavana vuonna hän voitti seitsemän kortin avopokeriturnauksen Foxwoodsissa ja oli kaksi kertaa finaalipöydässä World Poker Tourin (WPT) ensimmäisellä kaudella (molemmilla kerroilla sijoittui kolmanneksi). Sittemmin Bloch on boikotoinut WPT:tä tämän pelaajasopimusvaatimusten takia. Hän on kuitenkin epävirallisen WPT fanisivuston (http://www.wptfan.com (Arkistoitu – Internet Archive)) webmaster.
Bloch voitti Ultimate Poker Challengen toisen tuotantokauden finaalissa. Vuoden 2006 WSOP:n 50 000 dollarin sisäänoston H.O.R.S.E.-turnauksessa Bloch tuli toiseksi. Blochin 9♣ 8♠ ei riittänyt voittajan David "Chip" Reesen A♣ Q♣ -kättä vastaan kun pöytään tuli J♠ 7♣ 7♠ 4♥ 4♠. Kaksinpeli kesti 286 jakoa ja on WSOP-historian pisin.
Vuonna 2006 Bloch voitti puoli miljoonaa dollaria tammikuussa 2007 ESPN:n televisioimassa Pro-Am Poker Equalizer -turnauksessa. Toiseksi sijoittui Phil Laak.
Kesäkuussa 2008 Blochin pokeriuran turnausansiot ylittivät 3,7 miljoonaa dollaria. Hän edustaa Full Tilt Poker -pokerihuonetta.
Pokerin lisäsi Bloch on menestynyt blackjackissa. Hän on mukana blackjack-dokumentissa The Hot Shoe (2005) ja on julkaissut oman opetus-DVD:n Beating Blackjack. Bloch kuului MIT:ssä opiskelleeseen blackjack-ryhmään "MIT Blackjack Team", josta kertoo kirja Bringing Down the House.
Aiheesta muualla

Viralliset kotisivut
Full Tilt Pokerin sivu (Arkistoitu – Internet Archive)
Andy Bloch The Hendon Mob Poker Databasessa (englanniksi)
Biografinen Nimikirja

| Biografinen Nimikirja |
| --- | --- |
Kirjailija:  J. R. Aspelin y.m.
Kieli:  suomi
Genre:  henkilöhistoria
Kustantaja:  G. W. Edlund
Julkaistu:  1879–1883
Sivumäärä:  844
Löydä lisää kirjojaKirjallisuuden teemasivulta
Biografinen Nimikirja on Suomen Historiallisen Seuran  vuosien 1879 ja 1883 välisenä aikana toimittama ja G. W. Edlundin kustantama  elämäkertateos. Sen joitakin tekstejä hyödynnettiin vielä viitisenkymmentä vuotta myöhemmin julkaistussa Kansallisessa elämäkerrastossa.
Biografinen Nimikirja ilmestyi alkujaan useana  vihkona, jotka painettiin Hufvudstadsbladetin kirjapainossa Helsingissä. Valmistelutyöhön oli ryhdytty 1878 ja vihkoja ilmestyi 1879 yksi, 1880 kolme ja muina vuosina kaksi. Elämäkerrat koottiin pääosin ilman painettuja lähteitä, toimituskunnan mukaan painettujen lähteiden perusteella laadittuja tekstejä oli  "tuskin neljäsosa". Toimituskuntaan kuuluivat eli "ovat olleet osalliset" Suomen Historiallisen Seuran jäsenistä J. R. Aspelin, Sv. G. Elmgren, K. F. Ignatius, Yrjö Koskinen, J. Krohn, E. G. Palmén ja Th. Rein.
Toimituskunnalla oli käytettävissä F. J. Rabben laatimat, julkaisemattomat kokoelmat, minkä lisäksi todetaan useiden kansalaisten, papiston sekä Suomen muinaismuistoyhdistyksen tuki ja usean muun nimeltä mainitun henkilön kuin toimituskunnan jäsenten teokseen tarjoamat valmiit elämäkerrat. Nämä nimetyt henkilöt ovat Eliel Aspelin, A. Boehm, A. A. Borenius, J. R. Danielson, And. Donner, A. G. Fontell, Jaakko Forsman, N. K. A. Gejtel, B. F. Godenhjelm, Kustaa Grotenfelt, Arvi Grotenfelt,  Edv. Hjelt, Aug. Hjelt, Konrad Hällstén, G. Lönnbäck, A. J. Mela, J. P. Norrlin, J. A. Palmén, Volmari Porkka, J. W. Ruuth, B. O. Schauman ja Valfrid Vasenius. Ensimmäisten julkaistujen vihkosten painattamista valvoi Volmari Porkka, myöhempien vihkosten painattamista valvoivat Kustaa ja Arvi Grotenfelt.
Vihkosista kootussa elämäkertakirjassa on yhteensä 844 sivua kahdelle palstalle painettuna, ensimmäinen henkilö on Ruotsin ja Suomen kuningas Aadolf Fredrik ja aakkosjärjestyksessä viimeinen henkilö sivulla 771 valtiopäivämies Pehr Edvard Östring. Teoksen lopussa on kuitenkin varsin laaja sivulta 773 alkava "Lisiä ja oikaisuja" -osio, jonka aakkosjärjestyksessä ensimmäinen henkilö on näyttelijä Ida Aalberg ja viimeinen virka- ja valtiopäivämies Robert Isidor Örn.
Teoksessa on henkilöelämäkertojen ohella tekstejä useista eri suvuista, samoin kuin kuvattuna sukupuita. Henkilöiden elämäkerrat esitetään  sukunimen mukaisessa aakkosjärjestyksessä ja saman sukunimen yhteydessä syntymävuoden järjestyksessä. Tekstien laatijoiden nimilyhenteet esitetään useiden elämäkertojen yhteydessä, mutta ei kaikkien. Esiteltyjen henkilöiden ammatti ja syntymätiedot, mahdollinen kuolinaikatieto sekä vanhempien ja puolison tiedot esitetään useimmiten, samoin kuin henkilöiden laatimien julkaisujen nimiä ilmestymisvuosineen. Elämäkertojen pituus on vaihteleva, mutta monet  ovat lyhyehköjä, yhdellä teoksen sivulla on usein kahdesta neljään elämäkertatekstiä.
Berit Nesheim

Berit Nesheim on norjalainen elokuvaohjaaja.
Nesheim on ohjannut niin nuortenelokuvaa (Frida - käsi sydämellä, 1991), epookkidraamaa (Sunnuntaienkeli, 1996) kuin trilleriäkin (Evas øye, 1999). Sunnuntaienkeli oli ehdolla parhaan ei-amerikkalaisen elokuvan Oscarista.
Billy Graham (showpainija)

Billy Graham vuonna 2008
Eldridge Wayne Coleman (7. kesäkuuta 1943 – 17. toukokuuta 2023) oli yhdysvaltalainen showpainija ja kehonrakentaja. Hänet tunnettiin parhaiten kehänimellä ”Superstar” Billy Graham. Hän oli 1970-luvun lopulla showpainin tunnetuimpia esiintyjiä, jolloin hän oli mukana Vincent J. McMahonin WWWF:ssä. Graham tunnettiin erityisesti kehonrakentajan ulkonäöstä, räikeästä pukeutumisesta, värjätyistä hiuksista ja parrasta sekä karismaattisesta esiintymisestä. Monet myöhemmät esiintyjät ovat ottaneet Grahamilta vaikutteita. Tällaisia ovat olleet muun muassa Triple H, Scott Steiner, Hulk Hogan ja Jesse Ventura, otti hänestä vaikutteita.
Nuoruus

Eldridge Wayne Coleman syntyi Phoenixissa 1943, ja hän aloitti kehonrakennuksen jo nuorena. Hän pääsi muun muassa suositun Muscle & Fitness -lehden kanteen.
Ammattilaispainiura > World Wide Wrestling Federation (1975-1978)

Coleman lähti 1969 mukaan showpainiin ja otti käyttöön nimen Billy Graham kunnianosoituksena samannimiselle evankelistalle. Aluksi Graham oli mukana Stu Hartin Stampede Wrestlingissä. Hän lisäsi nimeensä etuliitteen Superstar liityttyään Verne Gagnen American Wrestling Associationiin.
Graham debytoi World Wide Wrestling Federationissa vuonna 1975 The Grand Wizard managerinaan. 30. huhtikuuta 1977 Graham sai WWWF:n mestaruuden päihittämällä sen aikaisen mestarin Bruno Sammartinon. Billy hallitsi maailmanmestaruutta 296 päivää, mikä on myös pisin hallintoaika, ”heel” maailman mestarille, joka on voittanut yhden maailmanmestaruuden.
Ammattilaispainiura > WWF-painija

Graham paini hallintoajallaan ympäri Yhdysvaltoja ja jopa Japanissa asti. Hän kohtasi tunnettuja haastajia ja entisiä mestareita kuten: Bruno Sammartino, Dusty Rhodes, Pedro Morales, Don Muraco ja Mil Mascaras. Erään Grahamin tunnetuimman ottelun hän paini vuonna 1977 Miamissa, Floridassa Harley Racea vastaan (silloinen NWA World Heavyweight Mestari). Ottelu oli molempien maailmanmestaruuksista, mutta ottelu päättyi, kun tunnin aika-raja päättyi. 20. helmikuuta 1978 Billy hävisi tittelinsä Bob Backlundille. Graham kilpaili vuoden 1980 maailman vahvin mies kilpailussa, missä hän sijoittui seitsemänneksi. Tässä tapahtumassa hän myös loukkaantui.
Graham ehdotti Vincent K. McMahonille, että Ivan Koloff kääntyisi Billya vastaan, mikä tekisi hänestä fanien suosikin. McMahon kieltäytyi, koska hän ja moni muu näkivät Grahamin heelinä.
Yksi Grahamin muistetuimpia feudejaan mestarina oli Dusty Rhodesia vastaan, mikä huipentui "Texas Bullrope" otteluun. Pian feudin loputtua Graham jätti WWWF:n. WWWF:n pääareenalla Madison Square Gardenilla, Grahamin ansiosta kahdestakymmenestä show’sta yhdeksäntoista show’ta oli myyty loppuun, eli 95 %. Tämä on helposti korkein saavutus yhtiön koko historian aikana.
Graham palasi nyt uudelleen nimettyyn World Wrestling Federationiin vuonna 1982. Grahamilla oli palatessaan uusi ”look”: kalju ja viikset.
Pian hän haastoi Bob Backlundin WWF Mestaruudesta, mutta ei koskaan sitä voittanut toistamiseen. Reaktiona tähän Graham rikkoi Backlundin mestaruusvyön lähes kahteen kappaleeseen. Eikä kauankaan, kun hän lähti WWF:stä.
Ammattilaispainiura > National Wrestling Alliance ja paluu WWF:ään

Championship Wrestling from Floridassa Graham oli Kevin Sullivanin Army of Darkness -ryhmän jäsen ja sitten vihollinen. Graham vietti vähän aikaa Jim Crockett Promotionsissa, missä hän työskenteli Paul Jonesille hänen Jimmy Valiant feudin ajan. Graham myös palasi entiseen ”lookiinsa”. Tätä lookia on käyttänyt mm. Hulk Hogan ja Scott Steiner. Graham vietti myös vähän aikaa American Wrestling Assocationissa.
Graham palasi WWF:ään vielä kerran vuonna 1986 ”kannattajien suosikkina”. Graham ei ehtinyt esiintyä kauan, kun steroidit alkoivat kuluttaa hänen kehoaan. Hän palasi 1987 vuoden puolivälillä ja aloitti feudin Butch Reedin kanssa muutaman kuukauden ajaksi, kunnes hänellä ilmeni lonkka- ja nilkkavaivoja. One Man Gang lopetti hänen aktiivisen uransa. Tämän jälkeen Grahamista tuli Don Muracon ”manageri”. Grahamin  piti alun perin otella ensimmäisessä Survivor Seriesissa, mutta Don Muraco paikkasi hänet.
Graham vuonna 1975
Bessey-lès-Cîteaux

| Bessey-lès-Cîteaux |
| --- | --- |
 Kunnantalo
 vaakuna
 Bessey-lès-Cîteaux
 Koordinaatit: 47°09′22″N, 5°09′35″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  10,3 km²
Korkeus:  190 m
Väkiluku (2018):  693 
 – Väestötiheys:  67 as./km²
Kunnan numero:  21067
Infobox OKVirheellinen NIMI-arvo: 
Bessey-lès-Cîteaux on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 23 kilometriä Dijonin kaupungista kaakkoon.
Saint-Vincentin kirkko
Keskustassa oleva Saint-Vincentin kirkko on rakennettu 1800-luvulla samalla paikalla olleen kappelin paikalle. Kirkossa on kaksi kelloa jotka ovat valmistettu vuosina 1492 ja 1509, sekä alttaritaulu vuodelta 1430. Kunnan alueella on ollut myös keskiaikainen 1400-luvulla rakennettu linna. Se kuitenkin purettiin ja sen kivistä rakennettiin hieman eri paikkaan 1700-luvulla nykyinen linna Château de Bessey-lès-Cîteaux. Linnaan sijoitettiin toisen maailmansodan aikana Yhdysvaltain ilmavoimien 444. pommittajalentue. Lentolaivue käytti läheistä Dijon-Longvicin lentotukikohtaa. Linna on nykyisin majoituskäytössä.
Aiheesta muualla

Kuvia tai muita tiedostoja aiheesta Bessey-lès-Cîteaux Wikimedia Commonsissa
Andy Biersack
Aiheesta muualla

Kuvia tai muita tiedostoja aiheesta Andy Biersack Wikimedia Commonsissa
MySpace Andy Six
Alejandro Zambra

Alejandro Zambra vuonna 2015.
Alejandro Zambra (s. 1975, Santiago de Chile) on chileläinen runoilija ja kirjailija.[lähde? ]
Elämä ja kirjallinen tuotanto

Zambra opettaa kirjallisuutta Santiagossa Diego Portalesin yliopistossa.[lähde? ]
Zambra sai ensimmäisestä romaanistaan Bonsái Chilen kriitikkojen palkinnon vuoden 2006 parhaasta romaanista. Teoksesta sanottiin, että se aloitti uuden aikakauden chileläisessä kirjallisuudessa. Vuonna 2011 kirjasta tehtiin myös samanniminen elokuva.
Zambran novelleja ja artikkeleita ovat julkaisseetmuun muassa The New Yorker, The Paris Review, Harper's, Tin House, Vice ja The Virginia Quarterly Review.[lähde? ]
Teokset > Runokokoelmat

1998 - Bahía Inútil, runoja vuosilta 1996-1998.
2003 - Mudanza
2014 - Facsímil
Teokset > Romaanit

2006 - Bonsái
2007 - La vida privada de los árboles
2011 - Formas de volver a casa (Kotiinpaluun tapoja, 2017)
Teokset > Novellikokoelmat

2013 - Mis documentos, 11 novellia.
Aiheesta muualla

The Guardian: Alejandro Zambra's third novel examines life in Chile under General Pinochet
The Guardian: Compulsive short stories
Antonius van Loon

| Mitalit> Maa:   Alankomaat. Olympialaiset .Miesten köydenveto | Mitalit> Maa:   Alankomaat. Olympialaiset .Miesten köydenveto | Mitalit> Maa:   Alankomaat. Olympialaiset .Miesten köydenveto | Maa:   Alankomaat> .Miesten köydenveto |
| --- | --- | --- | --- |
|  Hopeaa | Antwerpen 1920 | joukkuekilpailu |  |
Anton van Loon
Antonius van Loon (25. kesäkuuta 1888 Arnhem – 3. marraskuuta 1962 Arnhem) oli alankomaalainen köydenvetäjä ja olympiamitalisti. Hän kilpaili vuoden 1920 kesäolympialaisissa Antwerpenissä ja kuului siellä lajissa hopeaa saaneeseen joukkueeseen. Antonius oli Willem van Loonin veli.
Amedia

Amedia on venäläinen elokuvayhtiö, jonka perustajana vuonna 2002 toimi Aleksandr Akopov. Yhtiö tekee yhteistyötä monikansallisten Columbia Pictures-, Sony Pictures- ja Fremantle-yhtiöiden kanssa.
Amedia on keskittynyt enimmäkseen televisiosarjoihin. Näistä Anastasia on kerännyt runsaasti huomiota, sitä esitetään 40 maassa ja se on saavuttanut merkittäviä kansallisia palkintoja.
Berit Talpsepp-Jaanisoo

Berit Talpsepp-Jaanisoo Kiasmassa 2015
Berit Talpsepp-Jaanisoo (s. 1984 Tartto) on virolainen kuvataiteilija, joka asuu ja työskentelee Suomessa. Hänen teoksiaan on esimerkiksi Heinon kokoelmassa ja Kiasman kokoelmissa.